3. ลักษณะการประกอบธุรกิจ

ประวัติความเป็นมา

บริษัทเริ่มต้นประกอบธุรกิจเหล็กในนามห้างหุ้นส่วนจำกัด ซุ่นฮวดโลหะกิจ ในปี 2519 โดยมีคุณสูรย์
ธรสารสมบัติ เป็นผู้ก่อตั้ง ดำเนินธุรกิจในลักษณะซื้อมาขายไป
ต่อมาได้เปลี่ยนการดำเนินธุรกิจเป็นรูปแบบบริษัท โดยในปี 2529 ได้จดทะเบียนจัดตั้งในนามบริษัท
ซุ่นฮวดค้าเหล็ก จำกัด จนกระทั่งในปี 2535 ได้จัดตั้งบริษัท ค้าเหล็กไทย จำกัด

บริษัท ค้าเหล็กไทย จำกัด ก่อตั้งขึ้นเมื่อวันที่ 17 เมษายน 2535 ด้วยทุนจดทะเบียนเริ่มต้นที่ 5
ล้านบาท โดยได้เปลี่ยนการดำเนินธุรกิจจากนำเข้าผลิตภัณฑ์เหล็กจากต่างประเทศเพื่อจำหน่าย
มาเป็นศูนย์บริการเหล็กครบวงจรที่สามารถให้บริการครอบคลุมถึงการผลิตและแปรรูป
ให้คำปรึกษาและจัดหาผลิตภัณฑ์เหล็กที่ตอบสนองทุกความต้องการของลูกค้า
เป็นการสร้างมิติใหม่ที่เปลี่ยนแนวคิดการทำธุรกิจเชิงรับเป็นการทำตลาดเชิงรุก

วันที่ 1 กันยายน 2547 บริษัทได้จดทะเบียนแปรรูปเป็นบริษัทมหาชนจำกัด
ซึ่งเป็นพัฒนาการสำคัญอีกก้าวในการเพิ่มศักยภาพและสร้างความน่าเชื่อถือให้กับบริษัท
เสริมสร้างให้เกิดการขยายโอกาสทางธุรกิจและคู่ค้าในวงกว้าง และการเติบโตอย่างยั่งยืน

บริษัทมีสำนักงานและโรงงานผลิตแห่งแรกตั้งอยู่บนถนนพระราม 3
ต่อมาได้ขยายกำลังการผลิตด้วยการลงทุนก่อสร้างโรงงานผลิตท่อเหล็ก เหล็กโครงสร้างรูปตัวซี
(C-Channel) โรงงานแปรรูปเหล็กแผ่นและศูนย์กระจายสินค้า ที่อำเภอวังน้อย
จังหวัดพระนครศรีอยุธยา บนเนื้อที่ 112 ไร่ ใช้เงินลงทุนกว่า 1,000 ล้านบาท

ปัจจุบัน บริษัทมีทุนจดทะเบียนชำระแล้ว 425
ล้านบาทและเป็นหนึ่งในผู้ดำเนินธุรกิจเหล็กแบบครบวงจรรายใหญ่ที่สุดของประเทศไทย
โดยได้มีการปรับแนวทางการดำเนินธุรกิจที่มุ่งเน้นการเพิ่มคุณค่าสร้างความสำเร็จให้กับคู่ค้ามากกว่าการจัดจำหน่ายผลิตภัณฑ์เพียงอย่างเดียว

ในปี 2553 บริษัทมีการเปลี่ยนแปลงและพัฒนาการที่สำคัญ ดังนี้

  • บริษัทได้ดำเนินการก่อสร้างศูนย์การเรียนรู้ TMT Knowledge Center
  เพื่อเป็นสถานที่ถ่ายทอด แลกเปลี่ยน และเผยแพร่ความรู้ ข้อมูลข่าวสาร ในธุรกิจเหล็ก
  และพัฒนาศักยภาพของพนักงานอย่างต่อเนื่อง
  พร้อมสร้างสรรค์คุณค่าให้กับคู่ค้าและทุกฝ่ายที่เกี่ยวข้องกับการใช้เหล็ก
  สนับสนุนให้เกิดการเรียนรู้เทคโนโลยีใหม่ๆ
  สำหรับรองรับความต้องการใช้งานเหล็กที่ไร้ขีดจำกัดได้มากยิ่งขึ้น
  เพื่อเป็นส่วนหนึ่งของความสำเร็จของคู่ค้าและยังประโยชน์ที่สำคัญต่อผู้ใช้งานเหล็ก

  • ห้องปฏิบัติการทดสอบและห้องปฏิบัติการสอบเทียบของบริษัท
  ได้รับการรับรองมาตรฐานอุตสาหกรรมตามข้อกำหนดทั่วไปว่าด้วยความสามารถห้องปฏิบัติการ
  มอก.17025-2548 (ISO/IEC 17025:2005)
  จึงทำให้ห้องปฏิบัติการของบริษัทมีคุณภาพเทียบเท่าห้องปฏิบัติการทดสอบของสถาบันชั้นนำอื่นๆ
  ในการทดสอบเพื่อรับรองคุณภาพตามมาตรฐานของผลิตภัณฑ์ที่กำหนด

  •
  บริษัทได้รับใบอนุญาตเครื่องหมายมาตรฐานผลิตภัณฑ์อุตสาหกรรมสำหรับเหล็กโครงสร้างรูปพรรณกลวงมอก.
  107-2533 แบบสี่เหลี่ยมผืนผ้า ชั้นคุณภาพ HS41 ขนาด 60 x 30 มิลลิเมตร ความหนา 2.3
  และ 3.2มิลลิเมตร

-   บริษัทได้รับการปรับอันดับการกำกับดูแลกิจการจาก ระดับ “ดี” (Good) ในปี 2552
    เป็นระดับ “ดีมาก” (Very Good) ในปี 2553
    จากรายงานการกำกับดูแลกิจการบริษัทจดทะเบียนประจำปี 2553
    ที่ทำการสำรวจและติดตามการกำกับดูแลกิจการของบริษัทจดทะเบียนในประเทศไทยโดยสมาคมส่งเสริมสถาบันกรรมการบริษัทไทย
    (IOD) [][][][][][][]

ภาพรวมการประกอบธุรกิจ

จากความต้องการที่หลากหลายของลูกค้า ซึ่งแตกต่างไปตามกลุ่มอุตสาหกรรม
และในแต่ละอุตสาหกรรมก็มีลักษณะการใช้งานของผลิตภัณฑ์ที่แตกต่างไปตามธุรกิจของลูกค้า
ทำให้เกิดความซับซ้อนทั้งในด้านรูปแบบ คุณภาพ มาตรฐาน และปริมาณการใช้งาน
การจัดการดังกล่าวไม่เพียงแค่การจัดการผลิตภัณฑ์ให้ตรงตามความต้องการเท่านั้น
แต่ยังมีบริการที่ลูกค้าต้องการให้จัดการเพื่อสร้างความมั่นใจในด้านการส่งมอบสินค้าที่ตรงตามกำหนด
การลดภาระการจัดเก็บสินค้าคงคลังของลูกค้า
การให้คำปรึกษาในการแปรรูปผลิตภัณฑ์ต่างๆเพื่อให้เกิดประสิทธิภาพสูงสุดและคุ้มค่าสำหรับลูกค้า
ในขณะเดียวกันการจัดการดังกล่าวต้องมีความสัมพันธ์กับการบริหารสินค้าต้นทางที่มาจากผู้ผลิตทั้งในประเทศและต่างประเทศซึ่งมีข้อจำกัดและความต้องการที่แตกต่างไปจากลูกค้าที่อยู่ในอุตสาหกรรมปลายน้ำอย่างชัดเจน
ดังนี้

+----------------------------------+-----------------------------------+
| ความต้องการของโรงงานผู้ผลิต (Mills)  | ความต้องการของลูกค้า (Customers)     |
+==================================+===================================+
| 1.  ปริมาณ                        | 1.  ปริมาณ                         |
|                                  |                                   |
|   ผู้ผลิตต้องการผลิตสินค้าในปริมาณสูง     |   ลูกค้าส่วนใหญ่ เช่น                  |
|   และมีปริมาณการผลิตขั้นต่ำ            |   บริษัทผู้รับเหมางานก่อสร้าง            |
|   เพื่อให้สามารถควบคุมต้นทุนการผลิต     |   ผู้ผลิตชิ้นส่วนงานอุตสาหกรรม           |
|   และก่อให้เกิดการประหยัดต่อขนาด      |   ผู้ผลิตชิ้นส่วนรถยนต์ แต่ละราย          |
|   (Economy of Scale)             |   มีความต้องการสินค้าแต่ล              |
|                                  | ะประเภทอย่างจำนวนจำกัดในแต่ละช่วงเวลา |
|                                  |   ซึ่งอาจ                           |
|                                  | จะไม่มากพอต่อการผลิตในแต่ละครั้งของผู้ผลิต |
|                                  |   อีกทั้งลูกค้ายังต้อง                   |
|                                  | การสินค้าหลากหลายประเภทในคราวเดียวกัน |
+----------------------------------+-----------------------------------+
| 2. รูปแบบ                         | 2. รูปแบบ                          |
|                                  |                                   |
|   ผู้ผลิตต้องการคำสั่งสินค้าที่ไม่ซับซ้อน     |   ลูกค้าต้องการสินค้าที่มีรูปแบบตามที่กำหนด  |
|   ใช้กระบวนการ                    |   ซึ่งมี                             |
|                                  |                                   |
|   ผลิตตามมาตรฐาน                  |   ความแตกต่างกัน                    |
|   เพื่อให้เกิดประสิทธิภาพสูงสุดในการผลิต  |   และสินค้าบางประเภทไม่สา            |
|                                  | มารถผลิตได้โดยตรงตามกระบวนการผลิตปกติ |
|                                  |   จึงต้องอาศัยกระบวนการแปรรูปเพิ่มเติม   |
+----------------------------------+-----------------------------------+
| 3. การขนส่ง                       | 3. การขนส่ง                        |
|                                  |                                   |
|   ผู้ผลิตต้องการจัดส่งสินค              |   ลูกค                             |
| ้าให้ได้ปริมาณมากที่สุดในการขนส่งแต่ละครั้ง | ้าต้องการใช้สินค้าหลายประเภทในคราวเดียว |
|   และมีจำนวนครั้งที่จัดส่งแล            |   จึงต้องการให้ผู้ผลิตจัดส่งสินค           |
| ะจำนวนสถานที่ปลายทางที่ต้องจัดส่งน้อยที่สุด | ้าหลายประเภทพร้อมกันในการขนส่งแต่ละครั้ง |
|   เพื่อประหยัดต้นทุนในการขนส่งสินค้า     |   และลูกค                          |
|                                  | ้าแต่ละรายย่อมมีสถานที่ปลายทางที่แตกต่างกัน |
+----------------------------------+-----------------------------------+
| 4. การสั่งซื้อสินค้า                   | 4. การสั่งซื้อสินค้า                    |
|                                  |                                   |
|   ผู้ผลิตต้องการรับคำสั่งสินค้าล่ว         |   ลูกค้าต้องการสินค้าภายในเวลาที่กำหนด   |
| งหน้าก่อนกำหนดการส่งสินค้าระยะเวลาหนึ่ง |   ซึ่งบ                             |
|   เพื่อให้สามารถวางแผนการผลิตได้      | างครั้งอาจจะไม่สามารถสั่งสินค้าล่วงหน้านาน |
|                                  |   ๆ ได้                            |
+----------------------------------+-----------------------------------+

จากความต้องการที่แตกต่างกันดังกล่าว บริษัท ในฐานะศูนย์บริการเหล็กครบวงจร
และศูนย์กลางในการจัดจำหน่ายผลิตภัณฑ์เหล็ก
สามารถตอบสนองความต้องการของผู้ผลิตและลูกค้าได้ในคราวเดียวกัน
โดยการสั่งซื้อสินค้าจากผู้ผลิตในปริมาณมาก
เพื่อให้เกิดการประหยัดต่อขนาดในการผลิตและจัดการผ่านกระบวนการบริหารจัดการสินค้าคงคลัง
ผ่านกระบวนการแปรรูปตามความต้องการ
เพื่อสร้างความหลากหลายให้กับลูกค้าในแต่ละอุตสาหกรรม
ทำให้ลูกค้าสามารถประหยัดเวลาและค่าใช้จ่ายในการจัดหาผลิตภัณฑ์จากผู้ผลิตเหล็กแต่ละประเภทได้ด้วยตนเอง
นอกจากนี้ บริษัทยังเป็นผู้จัดส่งสินค้าไปยังสถานที่ปลายทางตามที่ลูกค้ากำหนด
ซึ่งเป็นการลดภาระการขนส่งให้กับผู้ผลิตอีกด้วย

โครงสร้างรายได้

โครงสร้างรายได้ของบริษัท ในระยะ 3 ปี สิ้นสุดวันที่ 31 ธันวาคม ปี 2551 - ปี 2553 มีดังนี้

  ---------------------------------- ----------- -------- ----------- -------- ----------- --------
  กลุ่มผลิตภัณฑ์                          2553                 2552                 2551        

                                     พันบาท       ร้อยละ    พันบาท       ร้อยละ    พันบาท       ร้อยละ

  การให้บริการจัดหาผลิตภัณฑ์เหล็ก                                                                 

  1. เหล็กม้วนรีดร้อน                    103,787     1.51     163,108     2.88     298,087     3.23

  2. เหล็กรูปพรรณประเภทขึ้นรูปร้อน         1,142,334   16.66    979,044     17.29    1,820,825   19.73

  3. ท่อเหล็กดำและเหล็กรูปตัวซี            134,268     1.96     77,488      1.37     153,197     1.66

  4. เหล็กแผ่น                         236,422     3.45     152,904     2.70     125,665     1.34

  5. อื่นๆ *                           204,831     2.99     22,875      0.40     14,766      0.16

  รวม                                1,821,642   26.57    1,395,419   24.64    2,410,539   26.12

  การแปรรูปผลิตภัณฑ์เหล็ก                                                                       

  1. เหล็กแผ่น ตัดตามขนาดมาตรฐาน        1,677,362   24.46    1,622,569   28.65    2,844,289   30.82
  (Cutting)                                                                                

  2.                                 1,912,686   27.89    1,482,240   26.17    2,535,127   27.47
  เหล็กแผ่นตัดตามขนาดและเหล็กแผ่นพับขึ้นรูป                                                         
  (Shearing and Pressing)                                                                  

  3. เหล็กแถบม้วน (Slit Coil)          141,603     2.07     86,696      1.53     115,359     1.25

  การผลิตผลิตภัณฑ์เหล็กขึ้นรูปเย็น                                                                  

  4. ท่อเหล็กดำ                        576,358     8.41     509,872     9.00     532,497     5.77

  5. เหล็กรูปตัวซี                       689,919     10.06    537,543     9.49     764,137     8.28

  รวม                                4,997,928   72.89    4,238,920   74.85    6,791,408   73.59

  รายได้อื่น **                         37,384      0.55     28,955      0.51     26,763      0.29

  รวมรายได้ทั้งสิ้น                       6,856,954   100.00   5,663,294   100.00   9,228,711   100.00
  ---------------------------------- ----------- -------- ----------- -------- ----------- --------

หมายเหตุ : * อื่นๆ เช่น เหล็กเส้น เหล็กขนาดพิเศษและเหล็กเกรดพิเศษ

** รายได้อื่น เช่น รายได้จากการรับจ้างแปรรูปสินค้า ค่าบรรทุก รายได้จากดอกเบี้ย